 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Miestneho zastupiteľstva dňa : 28.09.2021

**SPRÁVA O VÝSLEDKOCH KONTROL MIESTNEHO KONTROLÓRA**

**MESTSKEJ ČASTI BRATISLAVA-PODUNAJSKÉ BISKUPICE**

Predkladá: Materiál obsahuje:

Mgr. Ján Komara

- návrh uznesenia

- Správy o výsledkoch kontrol

-dôvodová správa

Zodpovedný:

Mgr. Ján Komara

miestny kontrolór

Spracoval:

Mgr. Ján Komara

miestny kontrolór

september, 2021

**Návrh uznesenia**

Miestne zastupiteľstvo mestskej časti Bratislava-Podunajské Biskupice po prerokovaní predloženého materiálu

**berie na vedomie**

1. Správu o kontrole dodržiavania a uplatňovania zákona č. 211/2000 Z.z. o slobodnom prístupe k informáciám pri sprístupňovaní informácií na žiadosť mestskou časťou
2. Správu z kontroly zadávania zákaziek mestskou časťou a dodržiavania zákona č. 343/2015 Z.z. o verejnom obstarávaní v znení neskorších predpisov.

**Dôvodová správa**

Kontroly boli vykonávané v zmysle § 18d zákona SNR č. 369/1990 Zb. o obecnom zriadení a schváleným Plánom kontrolnej činnosti miestneho kontrolóra mestskej časti Bratislava-Podunajské Biskupice na I. polrok 2021 ( Uznesenie Miestneho zastupiteľstva č. 240/2018-2022 zo dňa 08.12.2020.

Tematická kontrola dodržiavania a uplatňovania zákona č. 211/2000 Z.z. o slobodnom prístupe k informáciám pri sprístupňovaní informácií na žiadosť mestskou časťou bola na overenie objektívneho stavu kontrolovaných skutočností a ich súlad so všeobecne záväznými právnymi predpismi a vnútornými aktmi riadenia. Použitá legislatíva ku kontrole: všeobecne záväzné právne predpisy 1. zákon č. 369/1990 Zb. o obecnom zriadení v znení neskorších predpisov 2. zákon č. 211/2000 Z.z. o slobodnom prístupe k informáciám a o zmene a doplnení niektorých zákonov vnútorné predpisy kontrolovaného subjektu Organizačný poriadok a Pracovný poriadok.

Predmetom kontroly zadávania zákaziek mestskou časťou a dodržiavania zákona č. 343/2015 Z.z. o verejnom obstarávaní v znení neskorších predpisov bolo zadávanie zákaziek mestskou časťou a dodržiavanie zákona č. 343/2015 Z.z. o verejnom obstarávaní v znení neskorších predpisov ( ďalej aj ako „zákon“) za rok 2020, pričom kontrola nadviazala a bola spojená s rovnako zameranou kontrolou z predchádzajúceho plánu kontrolnej činnosti, pričom jej cieľom je nastavanie procesov verejného obstarávania tak, aby jeho výsledkom bola skutočná transparentná súťaž hospodárskych subjektov, ktorá je najlepším predpokladom pre zabezpečenie hospodárneho, efektívneho a účinného vynakladania verejných zdrojov, a teda dosiahnutie čo najvyššej hodnoty za peniaze.